'Bekende veiligheidswag' deur rowers oorval | News24
'Bekende veiligheidswag' deur rowers oorval
'n Bekende veiligheidswag van Astonbaai is deur twee vermeende rowers oorval en bewusteloos geslaan.
Andrew Hallgreen, 'n veiligheidswag, het vroeër vandeesweek in die vroeë oggendure op 'n alarm in dié kusdorp langs Jeffreysbaai reageer toe hy aangeval is.
"Andrew is blykbaar met ysters en stokke aange-rand," het John Wiehahn, voorsitter van die plaaslike buurtwag, gister gesê. Hallsein het na bewering sy bewussyn tydens die aanval verloor, maar kan onthou dat daar twee aanvallers was, sê Wiehahn.
Andrew is in 'n plaaslike hospitaal opgeneem en is Vrydag ontslaan.
Volgens Wiehahn is Hallsein 'n welbekende veilig-heidswag in Astonbaai, sowel as Paradysstrand. "Amper almal ken hom in die woonbuurt. Hy is al ongeveer 10 jaar lank 'n veiligheidswag hier. Dit is die eerste keer dat hy só aangeval word," sê Wiehahn.